Man gee hom oor na wag omgery is | Maroela Media
'n Skermskoot uit die video toon hoe die veiligheidswag voor die bakkie staan. (Video: Intelligence Bureau SA)
'n Agt‑en‑dertigjarige man het hom Woensdagoggend by die Stellenbosch-polisiekantoor oorgegee in verband met die voorval waar 'n veiligheidswag in 'n parkeerarea van 'n winkelsentrum in Stellenbosch raakgery is.
Volgens sers. Noloyiso Rwexana, woordvoerder van die polisie, sal die man Vrydag op aanklag van poging tot moord in die hof verskyn.
'n Video van die voorval het vroeër die week opslae op sosiale media gemaak. Dit wys hoe 'n wit Corsa-bakkie die parkeerarea binnekom en in 'n parkeerplek intrek. Die beeldmateriaal spring dan na waar die voertuig 'n ruk later uit dié parkeerarea trek.
Die veiligheidswag lê bewegingloos op die grond nadat die voertuig oor hom gery het. (Skermskoot: Intelligence Bureau SA)
Die veiligheidswag probeer die verkeer reguleer en staan effens voor die motor. Die motor ry dan oomblikke later oor die veiligheidswag wat vermoedelik nie uit die pad wou beweeg nie.
Sosialemediagebruikers het met skok en afgryse op die video gereageer.
Die voorval het op 30 April tussen 14:30 en 15:00 plaasgevind.
Die wag is na 'n nabygeleë hospitaal vir mediese behandeling geneem. Sy toestand en die aard van sy beserings is in dié stadium onbekend.
Dit lyk vir my of die karwag iets in sy hand het. Wou dalk die windskerm was. Die bestuurder het dit dalk van die hand gewys, en die wag aangehou en nie pad gegee nie. Wat verwag hy dan?? dit lyk nie na 'n sekuriteitwag nie. Ek kan verkeerd wees. Video maar oeserig.
Die golf kom ook van die verkeerde kant van die eenrigting ingery???
Daar is te min inligting om te weet wat gebeur het, vandag se elektroniese media gaan oor "copy and paste" en die leser moet "asume".
@Wonner : So? Wat daarvan?
Die karwag wou nie toelaat dat die persoon in 'n "one way" opry nie. Wow – As hy dit probeer doen in die straat gaan daar 20 taxi's oor hom ry in 3 minute hier in Pretoria